CELEX: 32016D1775
Language: el
Date: 2016-10-04 00:00:00
Title: Εκτελεστική απόφαση (ΕΕ) 2016/1775 της Επιτροπής, της 4ης Οκτωβρίου 2016, για την τροποποίηση της απόφασης 93/195/ΕΟΚ με την προσθήκη του Κατάρ στον κατάλογο των τρίτων χωρών από τις οποίες τα κράτη μέλη εγκρίνουν την επανείσοδο στο έδαφος της Ένωσης εγγεγραμμένων ίππων που είχαν εξαχθεί προσωρινά για περίοδο μικρότερη των 90 ημερών για συμμετοχή σε διεθνείς διοργανώσεις [κοινοποιηθείσα υπό τον αριθμό C(2016) 6270] (Κείμενο που παρουσιάζει ενδιαφέρον για τον ΕΟΧ)

6.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 271/9
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/1775 ΤΗΣ ΕΠΙΤΡΟΠΉΣ
   της 4ης Οκτωβρίου 2016
   για την τροποποίηση της απόφασης 93/195/ΕΟΚ με την προσθήκη του Κατάρ στον κατάλογο των τρίτων χωρών από τις οποίες τα κράτη μέλη εγκρίνουν την επανείσοδο στο έδαφος της Ένωσης εγγεγραμμένων ίππων που είχαν εξαχθεί προσωρινά για περίοδο μικρότερη των 90 ημερών για συμμετοχή σε διεθνείς διοργανώσεις
   
      
         [κοινοποιηθείσα υπό τον αριθμό C(2016) 6270]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2009/156/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (1), και ιδίως το άρθρο 12 παράγραφοι 1 και 4, το άρθρο 16 παράγραφος 2 και το άρθρο 19 στοιχεία α) και β),
   Εκτιμώντας τα ακόλουθα:
   
               (1)
            
            
               Η οδηγία 2009/156/ΕΚ καθορίζει τους όρους υγειονομικού ελέγχου που διέπουν την εισαγωγή ζώντων ιπποειδών στην Ένωση. Η εν λόγω οδηγία εξουσιοδοτεί την Επιτροπή να καθορίζει τους ειδικούς υγειονομικούς όρους που ισχύουν για την επανείσοδο στην Ένωση εγγεγραμμένων ίππων μετά την προσωρινή εξαγωγή για ειδικές χρήσεις.
            
         
               (2)
            
            
               Η απόφαση 2004/211/ΕΚ της Επιτροπής (2) θεσπίζει κατάλογο τρίτων χωρών και περιοχών αυτών από τις οποίες τα κράτη μέλη επιτρέπουν την επανείσοδο εγγεγραμμένων ίππων μετά την προσωρινή τους εξαγωγή και κατατάσσει τις εν λόγω χώρες σε συγκεκριμένες υγειονομικές ομάδες χωρών.
            
         
               (3)
            
            
               Η απόφαση 93/195/ΕΟΚ της Επιτροπής (3) καθορίζει τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων μετά την προσωρινή εξαγωγή σε τρίτες χώρες που παρατίθενται για τον σκοπό αυτό στην απόφαση 2004/211/ΕΚ. Με σκοπό να είναι δυνατή η συνεχής συμμετοχή εγγεγραμμένων ίππων σε διεθνείς διοργανώσεις σε τρίτες χώρες που έχουν καταχωριστεί σε διαφορετικές υγειονομικές ομάδες, στο παράρτημα VIII της απόφασης 93/195/ΕΟΚ καθορίζεται το υγειονομικό πιστοποιητικό για την επανείσοδο εγγεγραμμένων ίππων, μετά την προσωρινή τους εξαγωγή για περίοδο μικρότερη των 90 ημερών, που έχουν λάβει μέρος σε διεθνείς διοργανώσεις στην Αυστραλία, τον Καναδά, τις Ηνωμένες Πολιτείες της Αμερικής, το Χονγκ Κονγκ, την Ιαπωνία, τη Σιγκαπούρη ή τα Ηνωμένα Αραβικά Εμιράτα.
            
         
               (4)
            
            
               Το Κατάρ περιλαμβάνεται στον κατάλογο του παραρτήματος I της απόφασης 2004/211/ΕΚ για την επανείσοδο εγγεγραμμένων ίππων έπειτα από προσωρινή εξαγωγή και έχει καταχωριστεί στην υγειονομική ομάδα Ε, στο εν λόγω παράρτημα και στο παράρτημα I της απόφασης 93/195/ΕΟΚ.
            
         
               (5)
            
            
               Κατά τη διάρκεια του Απριλίου 2016 το Κατάρ ζήτησε την εγγραφή του στον κατάλογο των τρίτων χωρών στο παράρτημα VIII της απόφασης 93/195/ΕΟΚ μαζί με την Αυστραλία, τον Καναδά, τις Ηνωμένες Πολιτείες της Αμερικής, το Χονγκ Κονγκ, την Ιαπωνία, τη Σιγκαπούρη και τα Ηνωμένα Αραβικά Εμιράτα και παρείχε τις αναγκαίες εγγυήσεις για τη διασφάλιση του διαχωρισμού εγγεγραμμένων ίππων από την Ένωση που συμμετέχουν σε διεθνείς διοργανώσεις από ιπποειδή κατώτερου υγειονομικού καθεστώτος.
            
         
               (6)
            
            
               Η απόφαση 93/195/ΕΟΚ θα πρέπει, ως εκ τούτου, να τροποποιηθεί αναλόγως.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 93/195/ΕΟΚ τροποποιείται ως εξής:
   
               1)
            
            
               Στο άρθρο 1, η όγδοη περίπτωση αντικαθίσταται ως εξής:
               
                           «—
                        
                        
                           συμμετείχαν σε διεθνείς διοργανώσεις στην Αυστραλία, τον Καναδά, τις Ηνωμένες Πολιτείες της Αμερικής, το Χονγκ Κονγκ, την Ιαπωνία, τη Σιγκαπούρη, τα Ηνωμένα Αραβικά Εμιράτα και το Κατάρ και ανταποκρίνονται στις απαιτήσεις που καθορίζονται στο υγειονομικό πιστοποιητικό σύμφωνα με το υπόδειγμα που παρατίθεται στο παράρτημα VIII της παρούσας απόφασης,».
                        
                     
         
               2)
            
            
               Το παράρτημα VIII αντικαθίσταται από το κείμενο του παραρτήματος της παρούσας απόφασης.
            
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 4 Οκτωβρίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 192 της 23.7.2010, σ. 1.
   
      (2)  Απόφαση 2004/211/ΕΚ της Επιτροπής, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών και για την τροποποίηση των αποφάσεων 93/195/ΕΟΚ και 94/63/ΕΚ (ΕΕ L 73 της 11.3.2004, σ. 1).
   
      (3)  Απόφαση 93/195/ΕΟΚ της Επιτροπής, της 2ας Φεβρουαρίου 1993, για τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή (ΕΕ L 86 της 6.4.1993, σ. 1).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ VIII
            
               ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ
            
            για την επανείσοδο στην Ένωση εγγεγραμμένων ίππων που είχαν λάβει μέρος σε διεθνείς διοργανώσεις στην Αυστραλία, τον Καναδά, τις Ηνωμένες Πολιτείες της Αμερικής, το Χονγκ Κονγκ, την Ιαπωνία, τη Σιγκαπούρη, τα Ηνωμένα Αραβικά Εμιράτα ή το Κατάρ ύστερα από προσωρινή εξαγωγή για περίοδο μικρότερη των 90 ημερών
            Πιστοποιητικό αριθ.: …
            Χώρα αποστολής: ΑΥΣΤΡΑΛΙΑ (1), ΚΑΝΑΔΑΣ (1), ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ (1), ΧΟΝΓΚ ΚΟΝΓΚ (1), ΙΑΠΩΝΙΑ (1), ΣΙΓΚΑΠΟΥΡΗ (1), ΗΝΩΜΕΝΑ ΑΡΑΒΙΚΑ ΕΜΙΡΑΤΑ (1), ΚΑΤΑΡ (1)
            
            Αρμόδιο Υπουργείο: …
            (αναγραφή του τίτλου του Υπουργείου)
            I.   Αναγνωριστικά στοιχεία του ίππου
            
            
                        α)
                     
                     
                        Αριθ. του εγγράφου που περιέχει τα στοιχεία ταυτότητας: …
                     
                  
                        β)
                     
                     
                        Επικυρώθηκε από: …
                        (ονομασία της αρμόδιας αρχής)
                     
                  II.   Καταγωγή του ίππου
            
            Ο ίππος αποστέλλεται από: …
            (τόπος αποστολής)
            προς: …
            (τόπος προορισμού)
            αεροπορικώς: …
            (αριθμός πτήσης)
            Όνομα και διεύθυνση αποστολέα: …
            Όνομα και διεύθυνση παραλήπτη: …
            III.   Υγειονομικές πληροφορίες
            
            Ο υπογράφων πιστοποιεί ότι ο ίππος που περιγράφεται ανωτέρω ανταποκρίνεται στους ακόλουθους όρους:
            
                        α)
                     
                     
                        προέρχεται από τρίτη χώρα στην οποία η κοινοποίηση των ακόλουθων νόσων είναι υποχρεωτική: πανώλη των ίππων, δουρίνη, μάλις, εγκεφαλομυελίτιδα των ίππων (όλων των τύπων, συμπεριλαμβανομένου του τύπου της Βενεζουέλας), λοιμώδης αναιμία των ιπποειδών, φυσαλιδώδης στοματίτιδα, λύσσα, άνθρακας·
                     
                  
                        β)
                     
                     
                        εξετάστηκε σήμερα και δεν διαπιστώθηκαν κλινικά συμπτώματα νόσου (2)·
                     
                  
                        γ)
                     
                     
                        δεν προορίζεται για σφαγή στο πλαίσιο εθνικού προγράμματος εκρίζωσης μολυσματικής ή μεταδοτικής νόσου·
                     
                  
                        δ)
                     
                     
                        από τη στιγμή της εισόδου του στη χώρα αποστολής ή, σε περίπτωση επίσημης περιφερειοποίησης σύμφωνα με τη νομοθεσία της Ένωσης, σε τμήμα της επικράτειας της χώρας αποστολής (3), διέμεινε σε εκμεταλλεύσεις υπό κτηνιατρική επίβλεψη και παρέμεινε σε ξεχωριστό χώρο χωρίς να έρθει σε επαφή με ιπποειδή με κατώτερη κατάσταση υγείας, παρά μόνον κατά τη διάρκεια των ιπποδρομιών·
                     
                  
                        ε)
                     
                     
                        προέρχεται από την επικράτεια ή, στην περίπτωση επίσημης περιφερειοποίησης σύμφωνα με τη νομοθεσία της Ένωσης, από τμήμα της επικράτειας της χώρας αποστολής όπου:
                        
                                    i)
                                 
                                 
                                    δεν έχει εκδηλωθεί κρούσμα βενεζουελανής εγκεφαλομυελίτιδας των ίππων, κατά τα τελευταία δύο έτη·
                                 
                              
                                    ii)
                                 
                                 
                                    δεν έχει σημειωθεί κρούσμα δουρίνης κατά το τελευταίο εξάμηνο·
                                 
                              
                                    iii)
                                 
                                 
                                    δεν έχει εκδηλωθεί μάλις κατά το τελευταίο εξάμηνο·
                                 
                              
                  
                        στ)
                     
                     
                        δεν προέρχεται από την επικράτεια ή από τμήμα της επικράτειας της χώρας αποστολής που, σύμφωνα με τη νομοθεσία της Ένωσης, θεωρείται μολυσμένη από την πανώλη των ίππων·
                     
                  
                        ζ)
                     
                     
                        δεν προέρχεται από εκμετάλλευση που αποτέλεσε αντικείμενο απαγόρευσης για λόγους υγείας των ζώων και δεν έχει έρθει σε επαφή με ιπποειδή από εκμετάλλευση η οποία αποτέλεσε αντικείμενο απαγόρευσης για λόγους υγείας των ζώων που καθόρισε τους ακόλουθους όρους:
                        
                                    i)
                                 
                                 
                                    εάν δεν έχουν μεταφερθεί από την εκμετάλλευση όλα τα ζώα των ειδών που είναι ευπαθή σε μία ή περισσότερες από τις νόσους που αναφέρονται κατωτέρω, ή η απαγόρευση είχε διάρκεια:
                                    
                                                —
                                             
                                             
                                                σε περίπτωση εγκεφαλομυελίτιδας των ίππων (όλων των τύπων εξαιρουμένου του τύπου της Βενεζουέλας), έξι μήνες αρχής γενομένης από την ημερομηνία κατά την οποία τα ιπποειδή που νοσούσαν από τη νόσο αυτή εσφάγησαν ή απομακρύνθηκαν από την εγκατάσταση,
                                             
                                          
                                                —
                                             
                                             
                                                σε περίπτωση λοιμώδους αναιμίας των ίππων, την περίοδο που απαιτείται ώστε τα ζώα που παρέμειναν στην εκμετάλλευση μετά τη σφαγή των μολυσμένων ζώων να αντιδράσουν αρνητικά σε δύο δοκιμές Coggins που πραγματοποιήθηκαν με χρονική διαφορά τριών μηνών μεταξύ τους,
                                             
                                          
                                                —
                                             
                                             
                                                σε περίπτωση φυσαλιδώδους στοματίτιδας, έξι μήνες,
                                             
                                          
                                                —
                                             
                                             
                                                σε περίπτωση ιογενούς αρτηρίτιδας των ίππων, έξι μήνες,
                                             
                                          
                                                —
                                             
                                             
                                                σε περίπτωση λύσσας, ένα μήνα από το τελευταίο καταγραφέν κρούσμα,
                                             
                                          
                                                —
                                             
                                             
                                                σε περίπτωση άνθρακα, 15 ημέρες από το τελευταίο καταγραφέν κρούσμα·
                                             
                                          
                              
                                    ii)
                                 
                                 
                                    σε περίπτωση κατά την οποία εσφάγησαν ή απομακρύνθηκαν από την εκμετάλλευση όλα τα ζώα των ευπαθών στη νόσο ειδών, η περίοδος απαγόρευσης είναι 30 ημέρες, ή 15 ημέρες στην περίπτωση του άνθρακα, αρχής γενομένης από την ημέρα κατά την οποία καθαρίστηκαν και απολυμάνθηκαν οι εγκαταστάσεις ύστερα από την καταστροφή ή την απομάκρυνση των ζώων·
                                 
                              
                  
                        η)
                     
                     
                        εξ όσων γνωρίζει δεν έχει έρθει σε επαφή με ιπποειδή που νοσούν από μολυσματική ή μεταδοτική νόσο κατά τις 15 τελευταίες ημέρες πριν από την υποβολή της παρούσας δήλωσης.
                     
                  IV.   Πληροφορίες που αφορούν τη διαμονή και την απομόνωση:
            
            
                        α)
                     
                     
                        Ο ίππος εισήλθε στην επικράτεια της χώρας αποστολής την … (4).
                     
                  
                        β)
                     
                     
                        Ο ίππος έφτασε στη χώρα αποστολής από κράτος μέλος της Ευρωπαϊκής Ένωσης (1) ή από … (1)
                            (5).
                     
                  
                        γ)
                     
                     
                        Ο ίππος εισήλθε στη χώρα αποστολής σύμφωνα με υγειονομικούς όρους τουλάχιστον εξίσου αυστηρούς με εκείνους που αναφέρονται στο παρόν πιστοποιητικό.
                     
                  
                        δ)
                     
                     
                        Στο βαθμό που είναι δυνατόν να εξακριβωθεί και βάσει της συνημμένης δήλωσης του ιδιοκτήτη (1) του ίππου ή του εκπροσώπου του ιδιοκτήτη (1), η οποία αποτελεί μέρος του παρόντος πιστοποιητικού, ο ίππος δεν παρέμεινε εκτός Ευρωπαϊκής Ένωσης για 90 ή περισσότερες συναπτές ημέρες, συμπεριλαμβανομένης της προγραμματισμένης ημερομηνίας επιστροφής, σύμφωνα με το παρόν πιστοποιητικό, και δεν διέμεινε εκτός των χωρών που αναφέρονται παραπάνω.
                     
                  V.   Ο ίππος θα αποσταλεί μέσα σε όχημα το οποίο θα έχει προηγουμένως καθαριστεί και απολυμανθεί με απολυμαντικό επίσημα εγκεκριμένο από την τρίτη χώρα αποστολής, και σχεδιασμένο κατά τρόπον ώστε να μην διαφεύγουν κόπρανα, υπολείμματα αχυροστρωμνής ή τροφής κατά τη μεταφορά.
            VI.   Το παρόν πιστοποιητικό ισχύει για 10 ημέρες.
            
                        Ημερομηνία
                     
                     
                        Τόπος
                     
                     
                        Σφραγίδα και υπογραφή του επίσημου κτηνιάτρου (6)
                        
                     
                  
                         
                     
                     
                         
                     
                     
                         
                     
                  
                        Ονοματεπώνυμο με κεφαλαία και ιδιότητα.
                     
                  ΔΗΛΩΣΗ
            Ο υπογεγραμμένος …
            (να συμπληρωθεί με κεφαλαία το όνομα του ιδιοκτήτη (1) ή του εκπροσώπου του ιδιοκτήτη (1) του ίππου που αναφέρεται ανωτέρω)
            δηλώνω ότι:
            
                        —
                     
                     
                        ο ίππος θα αποσταλεί απευθείας από τις εγκαταστάσεις αποστολής στις εγκαταστάσεις προορισμού χωρίς να έλθει σε επαφή με άλλα ιπποειδή που δεν βρίσκονται στην ίδια κατάσταση υγείας·
                     
                  
                        —
                     
                     
                        ο ίππος μεταφέρεται μόνο μεταξύ εγκαταστάσεων εγκεκριμένων για ίππους που συμμετέχουν σε διεθνείς διοργανώσεις στην Αυστραλία, τον Καναδά, τις Ηνωμένες Πολιτείες της Αμερικής, το Χονγκ Κονγκ, την Ιαπωνία, τη Σιγκαπούρη, τα Ηνωμένα Αραβικά Εμιράτα ή το Κατάρ·
                     
                  
                        —
                     
                     
                        ο ίππος εξήχθη από κράτος μέλος της Ευρωπαϊκής Ένωσης στις … (4).
                     
                  …
            (Τόπος, ημερομηνία)
            …
            (Υπογραφή)
         
      
      
         (1)  Διαγράφεται κατά περίπτωση.
      
         (2)  Το εν λόγω πιστοποιητικό πρέπει να εκδοθεί την ημέρα φόρτωσης του ζώου για αποστολή στην Ευρωπαϊκή Ένωση ή την τελευταία εργάσιμη ημέρα πριν από την επιβίβαση.
      
         (3)  Απόφαση 2004/211/ΕΚ της Επιτροπής, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών και για την τροποποίηση των αποφάσεων 93/195/ΕΟΚ και 94/63/ΕΚ (ΕΕ L 73 της 11.3.2004, σ. 1).
      
         (4)  Συμπληρώστε την ημερομηνία [ηη/μμ/εεεε].
      
         (5)  Να αναγραφεί το όνομα της χώρας από την οποία έφθασε ο ίππος και η οποία πρέπει να είναι μία από τις ακόλουθες χώρες: Αυστραλία, Καναδάς, Ηνωμένες Πολιτείες της Αμερικής, Χονγκ Κονγκ, Ιαπωνία, Σιγκαπούρη, Ηνωμένα Αραβικά Εμιράτα, Κατάρ.
      
         (6)  Το χρώμα της σφραγίδας και της υπογραφής πρέπει να είναι διαφορετικό από το χρώμα της εκτύπωσης.»